ઢોસા લગભગ તમને પણ ભાવતા જ હશે આજે જાણો આ ઢોસાના ડોક્ટરની રસપ્રદ સફર... - જલ્સા કરોને જેંતીલાલ
Home વાંચન વિશેષ YourStory - ગુજરાતી ઢોસા લગભગ તમને પણ ભાવતા જ હશે આજે જાણો આ ઢોસાના ડોક્ટરની...
પ્રેમે થોડા દિવસો માટે ગામમાં જ નાની મોટી નોકરી શોધી લીધી, પણ થોડા સમયમાં જ પ્રેમને ખબર પડી ગઈ કે ગામમાં જરૂરીયાત અને મહેનત પ્રમાણે કમાણી નહીં થઇ શકે. અને એટલે તેમણે ચેન્નઈ જઈને નોકરી કરવાનો નિર્ણય કર્યો. ચેન્નાઈમાં પણ પ્રેમને નાની મોટી નોકરીઓ જ મળી. જેના દ્વારા જરૂરીયાતો પૂરી કરવાનું શક્ય નહોતું. અને એ સમયે પ્રેમને એક સારા પગારવાળી નોકરીની શોધ હતી. તે સમય દરમિયાન જ એક ઓળખીતા દ્વારા પ્રેમને મુંબઈમાં સારી નોકરી આપવાની ઓફર કરવામાં આવી અને વાયદો કરાયો કે તે પ્રેમને 1200 રૂપિયાની નોકરી અપાવશે. અને તે સમયે તો 1200 રૂપિયા પ્રેમ માટે ઘણી મોટી રકમ હતી. પ્રેમને પોતાના ઓળખીતા પર વિશ્વાસ હતો અને તે ચેન્નઈ છોડીને મુંબઈ જવા તૈયાર થઇ ગયો.
પ્રેમની આવી હાલત જોઈ એક ટેક્સીચાલકને તેના પર દયા આવી અને તે પ્રેમને લઈને ધારાવીમાં આવેલ મારિયમ્મન મંદિર આવી ગયો. આ મંદિરમાં મોટા ભાગના લોકો તમિલભાષી જ હતા. ટેક્સીવાળાને લાગ્યું કે ત્યાં કોઈને કોઈ તમિલભાષી પ્રેમની જરૂરથી મદદ કરશે અને પ્રેમ પોતાના ગામડે પરત ફરી શકશે. અને થયું પણ એવું જ. મારિય્મ્માન મંદિરમાં તમિલભાષી લોકો પ્રેમની મદદ માટે તૈયાર થયા અને પ્રેમને ઘરે પાછો મોકલવાની ખાતરી પણ આપી. પણ હવે પ્રેમનો ઈરાદો બદલાઈ ગયો હતો. તેણે નક્કી કરી લીધું કે તે મુંબઈમાં રહીને જ નોકરી કરશે.
પ્રેમના ઢોંસા ખાવા ઘણાં વિદ્યાર્થીઓ આવતા અને આજ વિદ્યાર્થીઓની મદદથી પ્રેમે કોમ્પ્યુટર ચલાવવાનું પણ શીખી લીધું. અને ઈન્ટરનેટની મદદથી પ્રેમે દુનિયાભરની વિવિધ વાનગીઓ બનાવવાનું પણ શીખી લીધુ. અને આ જ સમય દરમિયાન પ્રેમને એક આઈડિયા આવ્યો અને આજ એક વિચારે પ્રેમની જિંદગી બદલી નાખી અને પ્રેમના સપનાને નવી ઉડાન પણ આપી.
પ્રેમે ઢોંસા પર પ્રયોગો કરવાનાં શરૂ કર્યાં. વિવિધ દેશો અને રાજ્યોની વાનગીઓને ઢોંસા સાથે જોડવાનું કામ શરૂ થયું. ચાઇનીઝ ખાવાનું પસંદ કરનારા લોકો માટે ચાઇનીઝ ઢોંસા બનવા લાગ્યા, ઉત્તર ભારતીયો માટે ઢોંસામાં પનીરનો ઉપયોગ કરવામાં આવ્યો. જોકે ઢોંસા પર પ્રેમ જે પ્રોયોગો કરતા તે સફળ થઇ રહ્યાં છે કે નહીં તે ચકાસવા પ્રેમ અમુક વિધાર્થીઓને પણ પોતાની સાથે રાખતો. અને પોતે બનાવેલ ઢોંસા એમને ચખાડતો. તે લોકોને ઢોંસા સ્વાદિષ્ટ લાગે તો જ ઢોંસાની એ નવી વેરાઈટીને બનાવી લોકોને વેચતો.
આમ તો 'ઢોંસા' ને 'ડોસા' કે 'દોસા' પણ કહેવામાં આવે છે પરંતુ ગુજરાતમાં સૌથી વધુ પ્રચલિત શબ્દ 'ઢોંસા' છે જેથી અહીં ઢોંસા શબ્દનો ઉપયોગ કરી સ્ટોરી લખવામાં આવી છે.